recursal/SuperWikiNEXT-32B huggingface dataset:
Η πρακτική της **πολυγαμίας** έχει μακρά ιστορία στο **Καζακστάν**, το οποίο αποποινικοποίησε επισήμως την πρακτική το 1998, η μόνη χώρα της Κεντρικής Ασίας που το έκανε.

Πολυγαμικός γάμος
-----------------

Ενώ επί του παρόντος είναι παράνομος, κατά τα τελευταία χρόνια έχουν υποβληθεί πολυάριθμες προτάσεις για τη θέσπιση νομοθεσίας για τον πολυγαμικό γάμο στη χώρα, με τη πιο πρόσφατη απόπειρα να είναι στα μέσα του 2008. Ένα παρόμοιο νομοσχέδιο εισήχθη το 2007, αν και απορρίφθηκε γρήγορα στο κοινοβούλιο. Τον Φεβρουάριο του 2011, ο προεδρικός υποψήφιος Αματάι Ασιλμπέκ δήλωσε ότι η νομιμοποίηση της πολυγαμίας ήταν μία από τις θέσεις της εκστρατείας του.

Πολλοί υποστηρικτές της νομοθεσίας πολυγαμικού πολιτικού γάμου στο Καζακστάν υποστήριξαν ότι η νομιμοποίηση πολυγαμικού γάμου θα συμβάλει στην εξισορρόπηση του άνισου πληθυσμού, ενώ άλλοι ανέφεραν το Κοράνι ως επιχείρημα υπέρ μιας τέτοιας νομοθεσίας, η οποία επιτρέπει στους άνδρες να παντρευτούν έως και τέσσερις συζύγους, που σύμφωνα με το αυτό τις αντιμετωπίζει ισοδύναμα και μπορεί να τις φροντίζει οικονομικά.

Οι αντίπαλοι ισχυρίστηκαν ότι η πρακτική ήταν επικίνδυνη για την κοινωνία, ενώ άλλες ομάδες θεωρούσαν τη νομοθεσία ως διάκριση εις βάρος των γυναικών, δεδομένου ότι δεν θα επέτρεπαν πολύανδρους γάμους, με αποτέλεσμα να προκληθεί μια κοινωνική συζήτηση για ένα πιθανό ψήφισμα "κοινού εδάφους".

Κοινή γνώμη
-----------

Μια δημοσκόπηση που διεξήχθη το 2004 διαπίστωσε ότι περίπου το 40% των Καζάκων ανδρών υποστήριξαν τη νομοθεσία της πολυγαμίας στο Καζακστάν, ενώ μόνο το 22% των γυναικών υποστήριξε την ιδέα, αν και με κάποιες επιφυλάξεις.

Παραπομπές
----------

1. ↑  Saidazimova, Gulnoza (28 Μαΐου 2008). «Central Asia: Kazakhstan Debates Polygamy Amid Regional Rise In Popularity». Rferl.org. Ανακτήθηκε στις 27 Ιανουαρίου 2014.
2. ↑  [*νεκρός σύνδεσμος*]
3. ↑   Αρχειοθετήθηκε July 26, 2009, στο Wayback Machine.
4. ↑  Platt, John (18 Φεβρουαρίου 2011). «Kazakhstan presidential candidate wants to legalize polygamy». Mnn.com. Ανακτήθηκε στις 27 Ιανουαρίου 2014.
5. ↑   [*νεκρός σύνδεσμος*]
6. ↑   Αρχειοθετήθηκε July 17, 2011, στο Wayback Machine.
7. ↑  Saidazimova, Gulnoza (28 Μαΐου 2008). «Central Asia: Kazakhstan Debates Polygamy Amid Regional Rise In Popularity». Rferl.org. Ανακτήθηκε στις 27 Ιανουαρίου 2014.
Οι **πόλεις** ήταν δημοφιλές επιτραπέζιο παιχνίδι στρατηγικής που έπαιζαν οι αρχαίοι Έλληνες.

Παίζεται με δύο παίκτες. Το ταμπλό ήταν χωρισμένο σε πεδία, όπως η σκακιέρα. Τα πεδία ονομάζονταν «χώρες» ή «πόλεις». Κάθε παίκτης είχε τριάντα πιόνια, τους «κύνες», που είχαν διαφορετικό χρώμα για κάθε παίκτη. Οι κύνες πήγαιναν ευθεία ή λοξά, και σε εναλλάξ κινήσεις όπως στο σκάκι. Μπορούσαν να αποκλείσουν ή να χτυπήσουν τους κύνες του αντίπαλου, και στο τέλος έχανε αυτός που έμεινε χωρίς κύνες.

Πηγές
-----

* Καρλ Άουγκουστ Μπάουμαϊστερ (1830-1922) (1887). *Denkmäler des klassischen Altertums, zur Erläuterung des Lebens der Griechen und Römer in Religion, Kunst und Sitte* (στα Γερμανικά). München: R. Oldenbourg. Ανακτήθηκε στις 11 Φεβρουαρίου 2011.
Παλίντονος καταπέλτης (σχέδιο ανακατασκευής)
Ο **παλίντονος καταπέλτης** ήταν πολεμική καταπελτική μηχανή των αρχαίων Ελλήνων.

Η ιστορία του παλίντονου
------------------------

Οι καταπελτικές μηχανές αποτελούσαν πολεμικό εξάρτημα του στρατού από τον 4ο αι. π.Χ.. Για πρώτη φορά μνημονεύεται οτι ο Διονύσιος ο Πρεσβύτερος χρησιμοποίησε καταπέλτες.

Περιγραφή του παλίντονου
------------------------

Η ακριβής περιγραφή του παλίντονου καταπέλτη δεν έχει διασωθεί. Λίγες αναφορές έχουμε που παριστάνουν κυρίως την μπροστινή όψη, έτσι όπως την έβλεπε ο εχθρός. Από ανακατασκευαστικές εργασίες έχουμε κάποιες τεχνικές περιγραφές, που θέλουν το παλίντονο να είναι ως εξής. 
Το παλίντονο λειτουργεί όπως και το τόξο, είναι όμως πιο σύνθετο στην κατασκευή και χρήση του. 
Πρόκειται για παραλλαγή και μάλλον εξέλιξη του ευθύτονου, και παρουσιάζει όμοια χαρακτηριστικά της χορδής, του πλαισίου και του μηχανισμού. Ανάλογα με την χρήση του εκσφενδόνιζε λίθους μάζας μέχρι και 75 κιλά, σιδερένιες μπάλες, ή μυτερά παλούκια. Τα βλήματα εκτινάζοταν ψηλά αφού η θέση στην οποία ήταν τοποθετημένα δεν ήταν σε οριζόντια, αλλά σε κλίση 45 μοιρών.

Το παλίντονο χρησιμοποιείτο για βολές σε σταθερούς στόχους, π.χ. φρούρια, και γι'αυτό ήταν τοποθετημένο σε σταθερή, ακίνητη βάση. Η δύναμη κρούσης του ήταν ολέθρια, αφού το βλήμα μπορούσε να ανοίξει τρύπα ή να ρίξει τοίχο.

Η χρήση του παλίντονου
----------------------

Έμοιαζε με μικρό κτίριο ή πύργο, και γενικά επρόκειτο για κατασκευή δύσκολη στην μεταφορά και στην χρήση της. Πριν την μεταφορά έπρεπε να αποσυναρμολογηθεί, ενώ στην θέση της μάχης έπρεπε να συναρμολογηθεί ξανά. Μετά την βολή χρειαζόταν μεγάλη προσπάθεια για να ξανατεντώσουν τα σχοινιά, ενώ η εξειδικευμένη ομάδα που το χειριζόταν ήταν ιδιαίτερα εκπαιδευμένη και χρησιμοποιούσε βοηθητικές μηχανές. Το τέντωμα των σχοινιών ήθελε ιδιαίτερη τέχνη, και έπρεπε να γίνεται απολύτως συμμετρικά, έτσι ώστε η βολή να είναι όσο το δυνατόν πιο ευθεία.

Πηγές
-----

* Martin Fickelscherer, επιμ. (1888). *Das Kriegswesen der Alten* (στα Γερμανικά). Λειψία: A. Seemann. Ανακτήθηκε στις 1 Οκτωβρίου 2009.
Άποψη των Πολλοκείων Οίκων
Οι **Πολλόκειοι Οίκοι** (Αγγλικά: **Pollock Halls of Residence**) είναι το κύριο σύμπλεγμα φοιτητικών εστιών του Πανεπιστημίου του Εδιμβούργου. Βρίσκονται στους πρόποδες του Καθίσματος του Αρθούρου, στην άκρη του Πάρκου Χόλυρουντ, 2 χιλιόμετρα νοτιοανατολικά του κέντρου του Εδιμβούργου.

Ιστορία
-------

Η αίθουσα του Αγίου Λεονάρδου με φόντο το Κάθισμα του Αρθούρου
Στον χώρο αυτό πρώτα κτίστηκαν κατά τον 19ο αιώνα η Αίθουσα του Αγίου Λεονάρδου και το Σόλσμπερι Γκρην. Λίγο μετά τον Δεύτερο Παγκόσμιο Πόλεμο , ο Σερ Ντόναλντ Πόλλοκ ( Πρύτανης του Πανεπιστημίου από το 1939 έως το 1945) δώρισε τον χώρο στο Πανεπιστήμιο του Εδιμβούργου και έτσι δημιουργήθηκαν οι Πολλόκειοι Οίκοι.

Στην δεκαετία του 1960, ξεκίνησε ένα πρόγραμμα για την κατασκευή πιο σύγχρονων φοιτητικών εστιών. Η πρώτη εξ αυτών ήταν ο Οίκος Χόλαντ (Holland House), ο οποίος σχεδιάστηκε από τον Σερ Ουίλλιαμ Κίνινμονθ (1904-1988)· ακολουθούμενος συντόμως από τον αδελφό του οίκο, τον Φρέιζερ (Fraser House). Στις αρχές της δεκαετίας του 1990, o Οίκος Χόλαντ και ο Οίκος Φρέιζερ άρχισαν να τελούν υπό κοινή διοίκηση και σήμερα είναι γνωστά απλώς ως **Οίκος Χόλαντ**.

Στην δεκαετία του 1960 κτίστηκαν επίσης άλλες έξι εστίες οι οποίες ονομάστηκαν προς τιμήν πρώην Διευθυντών του Πανεπιστημίου ως ακολούθως: **Μπερντ** (Baird) , **Γιούινγκ** (Ewing), **Λη** (Lee), **Τέρνερ** (Turner), **Μπρούστερ** (Brewster - νυν κατεδαφισθείσα) και **Γκραντ** (Grant). Μαζί τους εγκαινιάστηκε και ένα εστιατόριο, το οποίο αργότερα ονομάστηκε **Κέντρο Τζων ΜακΙντάιρ** (John McIntyre Centre), κατ' όνομα του πρώτου ανωτέρου διευθυντή του συγκροτήματος, ο οποίος διετέλεσε για κάποιο διάστημα και ως Διευθυντής του Πανεπιστημίου.

Ο (τότε) μεγαλύτερος οίκος, ο **Οίκος Κάουαν** (Cowan House), εγκαινιάστηκε το 1973 αντικαθιστώντας ένα ομώνυμο κτίριο το οποίο είχε κατεδαφιστεί για την δημιουργία χώρου για την ανάπλαση της Πλατείας Τζορτζ.

Μια άλλη εστία, ο **Οίκος Μάσσον** (Masson House), προστέθηκε στο σύμπλεγμα στις αρχές της δεκαετίας του 1990. Το αρχικό κτίριο Μάσσον ήταν δίπλα στο Κάουαν στην Πλατεία Τζορτζ.

Το 2001 και το 2002, οι οίκοι Κάουαν και Μπρούστερ κατεδαφίστηκαν ώστε να διανοιχθεί χώρος για την ανάπτυξη του νέου **Καγκελαρείου Συγκροτήματος** (Chancellor's Court), το οποίο εγκαινιάστηκε το 2003 και είναι τώρα το μεγαλύτερο στο σύμπλεγμα.
Μία πιθανή ηλεκτροστατική αναπαράσταση του νιτρικού ιόντος (ΝΟ3−). Οι περιοχές που είναι χρωματισμένες με κόκκινο έχουν χαμηλότερη ενέργεια από τις περιοχές με κίτρινο.
**Πολυατομικό ιόν** ονομάζεται ένα φορτισμένο σωματίδιο (ιόν) που αποτελείται από δύο ή περισσότερα άτομα συνδεδεμένα ομοιοπολικά μεταξύ τους ή από ένα σύνολο μετάλλων που μπορεί να θεωρηθεί ότι δρουν ως μία μονάδα στη δημιουργία κάποιου οξέος, βάσης ή άλατος.

Ιόντα αμμωνίου και υδροξειδίου

* Ένα ιόν υδροξειδίου αποτελείται από ένα άτομο οξυγόνου και ένα άτομο υδρογόνου. Ο χημικός τύπος του είναι **ΟΗ-** και έχει φορτίο -1.
* Ένα ιόν αμμωνίου αποτελείται από ένα άτομο αζώτου και τέσσερα άτομα υδρογόνου. Ο χημικός του τύπος είναι **ΝΗ4+** και έχει φορτίο +1.

Υπάρχουν δύο "κανόνες" που μπορούν να χρησιμοποιηθούν για την ονοματολογία των πολυατομικών ιόντων. Ο πρώτος "κανόνας" λέει ότι όταν στο όνομα προστίθεται η λέξη "όξινο" , τότε ένα υδρογόνο προστίθεται στο χημικό τύπο του ιόντος και το φορτίο του αυξάνεται κατά 1 (προκύπτει από το γεγονός ότι το υδρογόνο έχει φορτίο +1). Παράδειγμα: 

CO32-: ανθρακικό

HCO3-: όξινο ανθρακικό

Ο δεύτερος "κανόνας" αφορά τον αριθμό των οξυγόνων στο ιόν. Ας πάρουμε για παράδειγμα τα ιόντα που σχηματίζει το χλώριο

χλώριο: Cl- (αριθμός οξείδωσης χλωρίου: -1)

υποχλωριώδες: ClO- (αριθμός οξείδωσης χλωρίου: +1)

χλωριώδες: ClO2- (αριθμός οξείδωσης χλωρίου: +3)

χλωρικό: ClO3- (αριθμός οξείδωσης χλωρίου: +5)

υπερχλωρικό: ClO4- (αριθμός οξείδωσης χλωρίου: +7)

Πρώτα, ας σκεφτούμε ως βασική κατάληξη το «-ικό». Αν σε αυτό προστεθεί το πρόθεμα «υπερ-», τότε προστίθεται ένα οξυγόνο. Αν αλλάξουμε το «-ικό» σε «-ώδες», τότε αφαιρείται ένα οξυγόνο και αν κρατήσουμε το «-ώδες» και προσθέσουμε το πρόθεμα «υπο-», αφαιρείται άλλο ένα οξυγόνο, δηλαδή δύο στο σύνολο. Σε κάθε περίπτωση το φορτίο δεν επηρεάζεται.

Αυτοί οι "κανόνες" δεν ισχύουν για όλα τα πολυατομικά ιόντα, άλλα για τα πιο συνηθισμένα από αυτά (θειικό, φωσφορικό, νιτρικό και χλωρικό).

Παραδείγματα συνηθισμένων πολυατομικών ιόντων
---------------------------------------------

Τα πολυατομικά ιόντα που αναφέρονται παρακάτω αποτελούν ένα μικρό αριθμό των πολυατομικών ιόντων που υπάρχουν :

### Ανιόντα

οξικό ή αιθαβικό : CH3COO-

βενζοϊκό : C6H5COO-

όξινο ανθρακικό  : HCO3-

ανθρακικό : CO32-

κυάνιο : CN-

υδροξείδιο : OH-

νιτρικό : NO3-

φωσφορικό : PO43-

θειϊκό : SO42-

### Κατιόντα

αμμώνιο  : NH4+

υδροξώνιο  : H3O+

υδράργυρος (Ι): Hg2+
Το **ανάκτορο για τη Διάδοση της Πίστης**, ιταλ. palazzo di Propaganda Fide είναι ένα παλάτσο που σχεδιάστηκε από τον Τζαν Λορέντσο Μπερνίνι και έπειτα από τον Φραντσέσκο Μπορρομίνι. Από το 1926 στέγασε τη *Σύλλογο για τον Ευαγγελισμό των Λαών* και από το 1929 ανήκει στην Αγ. Έδρα, εκτός των ορίων τού Βατικανού.

Αριστερά η δυτική πρόσοψη επί της οδού ντι Προπαγκάνντα, έργο τού Μπορρμίνι και δεξιά η νότια πρόσοψη επί της οδού ντι Κάπο λε Κάζε, απέναντι από το ναό τού Σαντ' Ανντρέα ντελλε Φράττε.

Ιστορία
-------

Το οικοδόμημα βρίσκεται στην περιοχή Κολόννα. Η βόρεια πρόσοψη είναι προς την πλατεία ντι Σπάνια και είναι έργο τού Μπερνίνι (1644). Φέρει την επιγραφή Collegium Urbanum de Propaganda Fide. Η δυτική όψη, επί της οδού ντι Προπανκάνντα είναι τού Μπορρομίνι (1646). Η νότια πρόσοψή του έχει απέναντι τη βασιλική τού Σαντ' Ανντρέα ντελλε Φράττε, τού οποίου ο τρούλος και το κωδωνοστάσιο είναι επίσης τού Μπορρομίνι. Αυτό έγινε από τον πάπα Ιννοκέντιο Ι΄ Παμφίλι, που παραμέρισε την εργασία τού Μπερνίνι, καθώς προτιμούσε αυτή τού Μπορρομίνι. Το έργο ολοκληρώθηκε το 1667.

Η δυτική πρόσοψη, τού Μπορρομίνι, με τις κοίλες και κυρτές καμπύλες.

Περιγραφή
---------

Στο κτήριο βρίσκεται το παρεκκλήσιο των Μάγων της Γέννησης, που κτίστηκε από τον Μπορρομίνι. Από έξω, μία αδρή γραμμή χωρίζει το ισόγειο από τον πρώτο, επίσημο όροφο (piano nobile). Η πρόσοψη τού Μπορρομίνι έχει ψευδοκολώνες (pilasters) και στα παράθυρα εναλλάσσονται κοίλες και κυρτές γραμμές: ένα κυρτό παράθυρο στο κέντρο, έχει από τρία κοίλα παράθυρα σε κάθε μεριά του. Το γείσο τού κτηρίου, επάνω από το κεντρικό, κυρτό παράθυρο, είναι κοίλο. Το σύνολο είναι ένα από τα πιο διάσημα παραδείγματα της Ιταλικής Μπαρόκ αρχιτεκτονικής.

Δείτε επίσης
------------

* Κατάλογος ανακτόρων στη Ρώμη

Πηγές
-----

* Palazzo di Propaganda Fide

Παραπομπές
----------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 10028. Ανακτήθηκε στις 31  Ιουλίου 2018.
2. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. Ανακτήθηκε στις 30  Ιουλίου 2018.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 188565056
* SUDOC: 102077398

 |

 |
Για ομώνυμα λήμματα, δείτε: Παλαίφατος (αποσαφήνιση).  
Ο **Παλαίφατος ο Αθηναίος** ήταν, σύμφωνα με τη Σούδα, μυθικός επικός ποιητής, γιος του Ακταίου και της Βοιούς ή του Ιοκλέους και της Μετάνειρας ή, κατ᾿ άλλους, του Ερμή. Θεωρούνταν αρχαιότερος από τον Όμηρο ή ακόμη και από την Φημονόη (την μυθική πρώτη Πυθία των Δελφών, που είχε, όπως λέγανε, επινοήσει το δακτυλικό εξάμετρο για να εκφράζει τους χρησμούς της).

Σύμφωνα πάντα με τη Σούδα, ο Παλαίφατος είχε γράψει τα έπη: 

* *Κοσμοποιΐα*,
* *Ἀπόλλωνος καὶ Ἀρτέμιδος γοναί*,
* *Ἀφροδίτης καὶ Ἔρωτος φωναὶ καὶ λόγοι*,
* *Ἀθηνᾶς ἔρις καὶ Ποσειδῶνος*,
* *Λητοῦς πλόκαμος*.

Ο ποιητής του 5ου μ.Χ. αιώνα Χριστόδωρος ο Κοπτίτης σε ένα ποίημα του που διασώζεται στο δεύτερο βιβλίο της Ελληνικής Ανθολογίας παρουσιάζει τον Παλαίφατο ως σεβάσμιο δαφνοστεφανομένο βάρδο και προφήτη: .

*δάφνῃ μὲν πλοκαμῖδα Παλαίφατος ἔπρεπε μάντις*
*στεψάμενος, δόκεεν δὲ χέειν μαντώδεα φωνήν.*

Παραπομπές
----------

1. ↑  W. Smith: *A Dictionary of Greek and Roman biography and mythology*: «Palaephatus of Athens».
2. ↑  *Ελληνική (Παλατινή) ανθολογία*, βιβλίον β΄("Ἔκφρασις τῶν ἀγαλμάτων τῶν εἰς τὸ δημόσιον γυμνάσιον τοῦ ἐπικαλουμένου Ζευξίππου"), στ. 36-37 («Εἰς ἄγαλμα Παλαιφάτου»).
**Παραινετικά ποιήματα** ονομάζονται τα ποιήματα που έχουν ηθικοδιδακτικό περιεχόμενο. Έχουν ως στόχο να παραινέσουν μέσα από τους στίχους τους και να δώσουν συμβουλές για τη ζωή και την ηθική συμπεριφορά.

Ιστορία
-------

Η αρχή των παραινετικών ποιημάτων ανάγεται στην Αρχαιότητα.

Κατά την εποχή της Βυζαντινής Αυτοκρατορίας υπήρξε μεγάλη άνθιση των παραινετικών ποιημάτων. Γνωστότερα παραινετικά ποιήματα της εν λόγω περιόδου είναι το ποίημα ο *Σπανέας* και το ποίημα *Αμαρτωλού Παράκλησις*. 

Γνωστός για τους παραινετικούς του στίχους ήταν και ο Βυζαντινός ποιητής και χρονογράφος Μιχαήλ Γλυκάς. 

Στα νεώτερα χρόνια τα παραινετικά ποιήματα παίρνουν τη μορφή παραινετικού τραγουδιού.

Δημοτικό τραγούδι
-----------------

Τα παραινετικά ποιήματα τα συναντούμε και ως παραινετικούς στίχους σε διάφορα δημοτικά τραγούδια, με γνωστότερο παραινετικό τραγούδι αυτό *Του Βασίλη*.

Ακολουθεί αντιπροσωπευτικό απόσπασμα του παραινετικού τραγουδιού με τίτλο *Του Βασίλη*.

> 
> Βασίλη, κάτσε φρόνιμα, να γένεις νοικοκύρης,  
> 
> για ν' αποχτήσεις πρόβατα, ζευγάρια κι αγελάδες,  
> 
> χωριά κι αμπελοχώραφα, κοπέλια\* να δουλεύουν.  
> 
> - Μάνα μου εγώ δεν κάθομαι να γίνω νοικοκύρης,  
> 
> να κάμω αμπελοχώραφα, κοπέλια να δουλεύουν,  
> 
> και να 'μαι σκλάβος των Τουρκών, κοπέλι στους γερόντους.  
>  
> Φέρε μου τ' αλαφρό σπαθί και το βαρύ τουφέκι,  
>  
> να πεταχτώ σαν το πουλί ψηλά στα κορφοβούνια,  
> 
> να πάρω δίπλα τα βουνά, να περπατήσω λόγγους,  
> 
> να βρω λημέρια\* των κλεφτών, γιατάκια\* καπετάνων•  
>  
> και να σουρίξω\* κλέφτικα, να σμίξω τους συντρόφους,  
>  
> που πολεμούν με την Τουρκιά και με τους Αρβανίτες.  
> 
> 
> 
> — Δημοτικό τραγούδι, *Του Βασίλη*

Σημειώσεις
----------

1. ↑  Φτάνει ως το παραινετικό λόγο του Ισοκράτη.

Παραπομπές
----------

1. ↑  
Γεράσιμος Αν. Μαρκαντωνάτος (2013). «Παραινετικά ποιήματα». *ΛΟΓΟΤΕΧΝΙΚΟΙ ΚΑΙ ΦΙΛΟΛΟΓΙΚΟΙ ΟΡΟΙ*. Αθήνα: Δημοσιογραφικός Οργανισμός Λαμπράκη Α.Ε. σελ. 274. ISBN 978-960-503-298-2.
2. ↑  
Γεράσιμος Αν. Μαρκαντωνάτος (2013). «Παραινετικά ποιήματα». *ΛΟΓΟΤΕΧΝΙΚΟΙ ΚΑΙ ΦΙΛΟΛΟΓΙΚΟΙ ΟΡΟΙ*. Αθήνα: Δημοσιογραφικός Οργανισμός Λαμπράκη Α.Ε. σελ. 274. ISBN 978-960-503-298-2.
3. ↑  
Σ. ΓΚΙΚΑΣ - Δ. ΔΡΑΚΟΠΟΥΛΟΣ - Ι. ΕΥΑΓΓΕΛΛΟΥ - Χ. ΡΩΜΑΣ (1997). «Παραίνεση (παραινετικός)». *ΛΕΞΙΚΟ ΛΟΓΟΤΕΧΝΙΚΩΝ ΟΡΩΝ*. Αθήνα: Εκδόσεις Σαββάλας. σελ. 222. ISBN 960-460-197-0.
**Πλοκή** είναι η χωροχρονική αναδιευθέτηση μιας ιστορίας, με σκοπό αφενός να τραβήξει το ενδιαφέρον του αναγνώστη - θεατή - ακροατή από την αρχή της, αφετέρου να δώσει πληροφορίες για την ιστορία που πρόκειται να διαβάσει, ακούσει ή δει. Από την πλοκή δημιουργείται και η διακοπή (σασπένς), μια τεχνική που κρατάει αμείωτο το ενδιαφέρον σε όλη τη διάρκεια της εξιστόρησης. 

Η πλοκή είναι σύγχρονη σχετικά εφεύρεση, καθώς με την έκρηξη της προσφοράς στον τομέα της δραματουργίας, κατέστη αναγκαίο να υποκλέπτεται το ενδιαφέρον του θεατή, που αλλιώς θα ατονούσε και θα χανόταν. Η διαφορά της ιστορίας από την πλοκή είναι ότι η ιστορία αποτελείται από την ομαλή διαδοχή των γεγονότων με χρονολογική σειρά, ενώ η πλοκή είναι η αναδιευθέτησή τους με σκοπό την πιο ενδιαφέρουσα εξιστόρησή τους

Κλασσικό παράδειγμα πλοκής είναι η διαδοχή των σκηνών στις σαπουνόπερες ή η αρχική σκηνή στις ταινίες δράσης.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **πλοκή**  |
Συντεταγμένες: 38°36′42.120″N 21°31′31.825″E﻿ / ﻿38.61170000°N 21.52550694°E﻿ / 38.61170000; 21.52550694

Ο **Πύργος ή Κάστρο της Παραβόλας** είναι ερείπια οχυρωμένης θέσης κοντά στο χωριό Παραβόλα Αιτωλοακαρνανίας. Η οχύρωση περιλαμβάνει τα τείχη της αρχαίας πόλης Βουκάτιο ενισχυμένα με βυζαντινούς πύργους. Σήμερα διασώζονται η ακρόπολη ερειπωμένη, τμήμα των τειχών του οικισμού που χτίστηκαν τον 4ο αιώνα π.Χ. ερείπια των βυζαντινών πύργων και παλαιοχριστιανική εκκλησία που λειτουργεί ακόμα σήμερα.

Το αρχαίο τείχος ενισχύθηκε, η ακρόπολη με πύργους, και ανακασκευάστηκε από τους Βυζαντινούς, μετά το 1204 και με την κατάκτηση της Κωνσταντινούπολης από τους λατίνους ανήκε στο Δεσποτάτο της Ηπείρου. Το καλύτερο σωζόμενο τμήμα της είναι βυζαντινός πύργος στην ακρόπολη που σώζεται σε μεγάλο ύψος και έχει τρία παράθυρα και δύο πόρτες.

Παραπομπές
----------

1. 1 2 3  Βουκάτιο, ο πύργος της Παραβόλας
2. ↑  29 Δυτικά, κάστρα Αρχειοθετήθηκε 2014-07-18 στο Wayback Machine.

Πηγές
-----

* Δήμος Αγρινίου, Βουκάτιο (κάστρο Παραβόλας)
Ο Πύργος του Κλαυδιανού
Η μαρμάρινη επιγραφή
Η δεύτερη μαρμάρινη επιγραφή
Ο **Πύργος του Κλαυδιανού** είναι κυβόμορφος πύργος που βρίσκεται στα δυτικά Τείχη της Θεσσαλονίκης στη συμβολή των οδών Κλαυδιανού και Μερόπης.

Περιγραφή
---------

Πήρε το όνομά του από την μαρμάρινη επιγραφή που βρίσκεται στην βόρεια πλευρά του και γράφει: ΚΛΑΥΔΙΑΝΟΣ ΤΟΙΣ ΓΟΝΕΥΣ ΤΩ ΖΩΝ ΚΑΤΕ. Στην κατασκευή του πύργου αναγνωρίζονται δύο κατασκευαστικές περίοδοι, μια ρωμαϊκή, πιθανόν των μέσων του 3ου μ.Χ. αιώνα και μια παλαιοχριστιανική (4ος-5ος μ. Χ.). Υπάρχει επίσης, μια δεύτερη επιγραφή δύσκολα αναγνώσιμη: ΤΙΤΟΣ ΦΛΑΒΙΟΣ ΔΙΟΔΩΡΟΣ ΦΛΑΒΙΑ ΔΙΟΝΥΣΙΑ Τ-ΙΣΥΝΒΙΟ ΚΑΙ ΑΥΤΩ ΖΩΝΤΙ.

Παραπομπές
----------

Πηγές
-----

* Ενημερωτική πινακίδα Υπουργείου Πολιτισμού & Αθλητισμού-Εφορείας Αρχαιοτήτων Πόλης Θεσσαλονίκης
Συντεταγμένες: 47°19′25″N 17°28′05″E﻿ / ﻿47.32373°N 17.46802°E﻿ / 47.32373; 17.46802

Η **Πάπα** είναι μια ιστορική πόλη στο νομό Βέσπρεμ της Ουγγαρίας, που βρίσκεται κοντά στο βόρειο άκρο των λόφων Μπακόνι, και φημίζεται για την μπαρόκ αρχιτεκτονική του. Με 32.473 κατοίκους (2011), είναι το πολιτιστικό, οικονομικό και τουριστικό κέντρο της περιοχής.

Η Πάπα είναι ένα από τα κέντρα της Μεταρρύθμισης στην Υπερδουναβία, όπως υποδηλώνει η ύπαρξη πολλών τόπων και μουσείων εκκλησιαστικής κληρονομιάς. Λόγω του πλήθους των κτηρίων πολιτιστικής κληρονομιάς, το κέντρο της πόλης είναι σήμερα υπό προστασία.

Η Πάπα διαθέτει ένα μεγάλο ιστορικό κέντρο, με ανακαινισμένα παλιά σπίτια, καφετέριες και μουσεία, συμπεριλαμβανομένου του Μουσείου Κυανής Ζωγραφικής (*Kékfestő Múzeum*), που ιδρύθηκε σε ένα πρώην εργοστάσιο που παρήγαγε ρούχα και άλλα υφάσματα βαμμένα με μπλε ιντίγκο με μια μοναδική μέθοδο.

Η πόλη είναι επίσης γνωστή για τα ιαματικά λουτρά της, ιδιαίτερα για ένα νεόκτιστο συγκρότημα κολύμβησης, το παλάτι της οικογένειας Εστερχάζι, τη μεγάλη Ρωμαιοκαθολική εκκλησία και το γυμνάσιο Καλβινιστών. Η πόλη είναι ένα σημαντικό θρησκευτικό κέντρο. Διαθέτει επίσης ένα μεγάλο πάρκο κοντά στο κέντρο της πόλης.

Η πόλη υπήρξε το κύριο κέντρο εμπορίου των κρασιών της περιοχής κρασιού Σόμλο. Η Πάπα ήταν διοικητική περιφερειακή πρωτεύουσα από το 1945 έως το 1983.

Εξωτερικοί σύνδεσμοι
--------------------

* Πολυμέσα σχετικά με το θέμα  Pápa στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 150159205
* LCCN: n85095032
* GND: 4253559-1
* NKC: ge130561

 |

 |
Το συγκεκριμένο σύστημα δόμησης απαντάται στα Βυζαντινά και Μεταβυζαντινά (9ος-11ος αιώνας μ.Χ.) κτίσματα και κυρίως σε εκκλησίες. 
Ο τρόπος χτισίματος είναι χαρακτηριστικός της εποχής. Η χρήση λίθων λαξευμένων ή ημιλαξευμένων, αργόλιθων ή λίθων μαρτυρούν τη σπουδαιότητα 
του κτίσματος. Το σύστημα είναι ως εξής. Χτίζανε πέντε σειρές λίθους (1 μ. ύψος) και στη συνέχεια δύο σειρές περιμετρικά της τοιχοποιίας 
δύο σειρές οπτοπλινθους. Οι οπτόπλινθοι είναι βυζαντινού τύπου τετράγωνοι ή ορθογωνικής διατομής και φέρουν χαρακιές για καλύτερη πρόσφυση 
του κονιάματος. Επίσης είναι χαρακτηριστικοί διότι φέρουν συνήθως στην εμφανή πλευρά τους χαραγμένα σχέδια και σχήματα τα οποία είναι συμβολικά. 
Τα κενά που μπορεί να δημιουργηθούν ανάμεσα στους λίθους καλύπτονται με κομμάτια από αργόλιθους και περίσσεια ισχυρού κονιάματος.
Το DBMS επιδιώκει να βελτιώσει τις επιδόσεις του συστήματος , δηλαδή να αυξήσει την απόδοση επεξεργασίας ή τον χρόνο απόκρισης για σύντομες συναλλαγές. Αυτό επιτυγχάνεται με ταυτόχρονη εκτέλεση των συναλλαγών το οποίο παρόλο που μπορεί να καταργήσει την ιδιότητα της απομόνωσης των συναλλαγών έχει σαν πλεονέκτημα την υψηλή απόδοση του συστήματος. Με την παράλληλη εκτέλεση συναλλαγών επιτυγχάνεται μείωση του χρόνου αδράνειας των δίσκων και της CPU με αποτέλεσμα την αύξηση της απόδοσης επεξεργασίας του συστήματος. Επιπλέον βελτιώνεται και ο χρόνος απόκρισης του συστήματος και ο μέσος χρόνος ολοκλήρωσης μιας συναλλαγής. Όμως μεταξύ συναλλαγών υπάρχουν πολλές φόρες συγκρούσεις. Οι συγκρούσεις αυτές μπορούν να καταστήσουν τη βάση ασυνεπή παρόλο που εάν αυτές οι συναλλαγές εκτελούνταν χωριστά θα υπήρχε συνέπεια. Δύο συναλλαγές συγκρούονται αν έστω μία από αυτές περιέχει ενέργειες εγγραφής. Τρία είναι τα προβλήματα που μπορούν να προκύψουν. 

  

**1. Ασυνεπείς αναγνώσεις (dirty reads)**  

  

Ασυνεπή ανάγνωση μπορεί να προκύψει όταν μία συναλλαγή Τ2 μπορεί να διαβάσει ένα στοιχείο της βάσης που έχει τροποποιηθεί από μία άλλη συναλλαγή Τ1 η οποία όμως δεν έχει ακόμα τελειώσει. Στην προκειμένη περίπτωση έχουμε σύγκρουση μεταξύ write-read ενεργειών.

Με ένα παράδειγμα θα δώσουμε μία περίπτωση ασυνεπούς ανάγνωσης.

•Έστω Τ1 συναλλαγή που μεταφέρει 500€ από το λογαριασμό Α στο Β.   

•Έστω Τ2 συναλλαγή που αυξάνει τους λογαριασμούς Α και Β κατά 10%.  

  

Έστω ότι η συναλλαγή Τ1 αρχικά αφαιρεί από το λογαριασμό Α 500€, στη συνέχεια η συναλλαγή Τ2 αυξάνει κατά 10% τους Α και Β, και τέλος η συναλλαγή Τ1 προσθέτει στο λογαριασμό Β 500€.Το αποτέλεσμα αυτού του χρονοπρογράμματος είναι διαφορετικό από το αν οι δύο συναλλαγές εκτελούνταν η μία μετά την άλλη. Αυτό συμβαίνει γιατί η συναλλαγή Τ2 διαβάζει δεδομένα πριν ολοκληρωθεί η συναλλαγή Τ1.

  

**2. Μη επαναλαμβανόμενες αναγνώσεις (non-repeatable reads)**  

  

Μη επαναλαμβανόμενες αναγνώσεις έχουμε όταν μία συναλλαγή Τ2 αλλάζει την τιμή ενός αντικειμένου το οποίο έχει διαβαστεί από μία συναλλαγή Τ1 όταν η Τ1 ήταν ακόμα ενεργή. Αν η Τ1 προσπαθήσει να ξαναδιαβάσει την τιμή του αντικειμένου θα πάρει μία διαφορετική τιμή παρόλο που η ίδια δεν το έχει αλλάξει. Στην προκείμενη περίπτωση έχουμε σύγκρουση μεταξύ read-write ενεργειών. 

  

**3. Απώλειες ενημερώσεων(lost updates)**  

  

Απώλεια ενημέρωσης μπορεί να προκύψει όταν μία συναλλαγή Τ2 μπορεί να επανεγγράψει την τιμή ενός αντικειμένου, ενώ αυτή έχει ήδη τροποποιηθεί από μία συναλλαγή Τ1 που είναι ακόμα ενεργή. Στην προκειμένη περίπτωση έχουμε σύγκρουση μεταξύ δύο write ενεργειών.  

•Έστω η συναλλαγή Τ1 αφαιρεί 500€ από το λογαριασμό Α.  

•Έστω η συναλλαγή Τ2 αυξάνει το λογαριασμό Α κατά 10%.  

•Η αρχική τιμή του λογαριασμού Α είναι 1500.  

Έστω αρχικά ότι η συναλλαγή Τ1 διαβάζει το Α με σκοπό να αφαιρέσει 500€ από αυτό, συγχρόνως όμως η συναλλαγή Τ2 διαβάζει το Α πριν η Τ1 ολοκληρώσει την ενέργεια εγγραφής με αποτέλεσμα η Τ2 να αυξάνει κατά 10% το αρχικό Α=1500 και όχι το Α=1000.
Η **παρακαταθήκη** είναι η σύμβαση με την οποία ο ένας των συμβαλλομένων (Θεματοφύλακας) αναλαμβάνει την υποχρέωση να φυλάξει το υπό του ετέρου των συμβαλλομένων (παρακαταθέτη) παραδιδόμενο σ΄ αυτόν κινητό πράγμα και να παραδώσει τούτο όταν του ζητηθεί. Η παρακαταθήκη ρυθμίζεται στον Αστικό Κώδικα στα άρθρα 822-830 και οι διατάξεις είναι ενδοτικού δικαίου, τα μέρη μπορούν δηλαδή με συμφωνία τους να αποκλίνουν από αυτές. Αν δε συμφωνηθεί διαφορετικά, ο παρακαταθέτης δεν οφείλει αμοιβή στον θεματοφύλακα, οπότε πρόκειται για ετεροβαρή σύμβαση (μόνο το ένα μέρος έχει υποχρεώσεις). Ο θεματοφύλακας σε αυτήν την περίπτωση ευθύνεται με βάση την επιμέλεια που δείχνει στις δικές του υποθέσεις (ελαφρά συγκεκριμένη αμέλεια). Αν όμως συμφωνηθεί αμοιβή, τότε έχουμε αμφοτεροβαρή σύμβαση και ο θεματοφύλακας ευθύνεται (αν δε συμφωνηθεί διαφορετικά) κανονικά. Αν δε συμφωνήσουν τα μέρη διαφορετικά, ο θεματοφύλακας δεν έχει δικαίωμα να χρησιμοποιεί το πράγμα. Αν συμφωνηθεί τέτοιο δικαίωμα χρήσης του θεματοφύλακα, τότε έχουμε **ανώμαλη παρακαταθήκη**.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **παρακαταθήκη**  |
Πρόκειται για το περιβόητο *chicken game*, το οποίο θα μπορούσε εναλλακτικά να αποδοθεί με τους όρους Παίγνιο του Φοβισμένου, του Υποχωρητικού, του Αναποφάσιστου.

**Υποθετικό Σενάριο:** Υπάρχει κάτι, ας το πούμε Λ, από το οποίο μπορεί να επωφεληθούν δύο μέρη αλλά όχι από κοινού, όπως π.χ. μια λεία από ένα γεράκι ή ένα περιστέρι. ‘Ένα ενδεχόμενο είναι ο ένας αντίπαλος να δειλιάσει και να αφήσει το άλλο μέρος να το ιδιοποιηθεί αυτό το Λ. Άλλο ενδεχόμενο είναι να δειλιάσουν και τα δύο μέρη και το Λ να παραμείνει ανεκμετάλλευτο. Και, το τρίτο ενδεχόμενο είναι να συγκρουστούν καταστρέφοντας αυτό το Λ αλλά και υφιστάμενοι τις θυσίες της σύγκρουσης.

**Περιγραφή του Παιγνίου**: Το παίγνιο αυτό είναι *συμμετρικό*, δηλαδή ο πίνακας αποδόσεων δεν επηρεάζεται από τη ταυτότητα των παικτών. Στον Πίνακα 1, η συμμετρικότητα είναι απόλυτη ενώ στη γενίκευση αυτού του πίνακα μέσω του Πίνακα 2, η συμμετρικότητα είναι τακτική, ισχύει δηλαδή σε όρους κατάταξης των αποδόσεων. Οι στρατηγικές ΔΔ και Δ συνοψίζουν τις επιλογές «Δεν Δειλιάζω» και «Δειλιάζω», αντίστοιχα, ενώ στο Πίνακα 2, Sij είναι η στρατηγική j του παίκτη i, i,j=1,2. Στο Πίνακα 1, αν θέσουμε -10 = a, 1 = b, -1 =c και 0 = d για τον παίκτη 1, έχουμε τη κατάταξη b>d>c>a, με y=b, z=d, x=c και w=a όσον αφορά τον παίκτη 2. Αυτή η ταύτιση στρατηγικών αποδόσεων παραβιάζεται στο Πίνακα 2 αλλά η συμμετρικότητα διατηρείται σε όρους κατάταξης αν y>z>x>w.

**Επίλυση:** Υπάρχουν δύο ισορροπίες σε όρους αμιγών στρατηγικών, κατά τις οποίες ο ένας παίκτης δειλιάζει και ο άλλος προχωρεί στην ιδιοποίηση του διεκδικούμενου οφέλους. Όπως και στο Δίλημμα των Φύλων, υπάρχει πάντα το ενδεχόμενο της παραβίασης στη πράξη και των δύο ισορροπιών, και γι αυτό είναι προτιμότερο η υιοθέτηση μεικτών στρατηγικών, που οδηγούν σε μοναδική ισορροπία.

**Πίνακας 1**

|  |  |  |
| --- | --- | --- |
|  |  | Παίκτης 2 |
|  |  | ΔΔ | Δ |
| Παίκτης 1 | ΔΔ | -10,-10 | 1,-1 |
| Δ | -1,1 | 0,0 |

**Πίνακας 2**

|  |  |  |
| --- | --- | --- |
|  |  |  2 |
|  |  | S21 | S22 |
| 1 | S11 | a,w | b,x |
| S12 | c,y | d,z |

Από την  επέκταση του παιγνίου σε Ν παίκτες προκύπτει το παίγνιο του **Διλήμματος του Εθελοντή** ως εξής.

**Υποθετικό Σενάριο** (William Poundstone): Ολόκληρη η γειτονιά δεν έχει ηλεκτρικό ρεύμα που μπορεί να αποκαταστήσει η ΔΕΗ αν πάει κάποιος με δικό του κόστος εθελοντικά και την ειδοποίηση. Θα το κάνατε εσείς;

**Περιγραφή του Παιγνίου:** Αν η επιλογή του να πάει κάποιος στη ΔΕΗ με δικό του κόστος εξομοιωθεί με την επιλογή Δ στο Παίγνιο του Δειλιάσματος, τότε το Δίλημμα του Εθελοντή θα αποτελεί επέκταση του Παιγνίου του Δειλιάσματος από 2 σε Ν>2 παίκτες.

**Επίλυση:** Τόσες ισορροπίες αμιγών στρατηγικών όσοι και οι παίκτες ανάλογα με τον παίκτη ν=1,2,…Ν  που κάθε φορά επιλέγει να πάει στη ΔΕΗ εθελοντικά.

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 16 Δεκεμβρίου 2003. Ανακτήθηκε στις 16 Δεκεμβρίου 2003.

Βιβλιογραφία
------------

* Fink, E.C.; Gates, S.; Humes, B.D. (1998). Game Theory Topics: Incomplete Information, Repeated Games, and N-Player Games. Sage. ISBN 0-7619-1016-6.
* Osborne, M.J. and Rubenstein, A. (1994). A course in game theory. MIT press. ISBN 0-262-65040-1.
Η παραλία Βάρκιζας.
Η **Παραλία Βάρκιζας** είναι μια από τις μεγαλύτερες και πιο δημοφιλείς παραλίες της Αττικής, στο προάστιο της Βάρκιζας. Με συνολικό μήκος 1 χλμ. έχει παχιά αμμουδιά και παραμένει αβαθής σε μεγάλη απόσταση μέσα στη θάλασσα. Η μισή περίπου ακτή έχει μετατραπεί σε πολυτελή πλαζ (Yabanaki και Varkiza Resort - πρώην DoIt) με πολλές υπηρεσίες, όπως μεταξύ άλλων, Αθλητικές εγκαταστάσεις, Χώροι στάθμευσης, Χώροι εστίασης, Υγειονομικές εγκαταστάσεις, Κλαμπ, Δοκιμαστήρια, και Ναυταθλητικές εγκαταστάσεις. Η άλλη μισή παραμένει ανεκμετάλλευτη και ελεύθερη προς επίσκεψη. Η παραλία Βάρκιζας είναι επίσης εξαιρετικά δημοφιλής για θαλάσσιες δραστηριότες όπως ιστιοσανίδα και θαλάσσιο σκι.

* 
* 
* 
* 
*
Σε αθλητικά πρωταθλήματα, **προβιβασμός και υποβιβασμός** είναι μια διαδικασία όπου οι ομάδες μεταφέρονται μεταξύ δύο κατηγοριών με βάση την απόδοσή τους για την ολοκλήρωση της αγωνιστικής περιόδου. Οι ομάδες με τις καλύτερες βαθμολογίες προβιβάζονται σε ανώτερη κατηγορία για την επόμενη αγωνιστική περίοδο, ενώ οι ομάδες με τις χειρότερες βαθμολογίες υποβιβάζονται σε κατώτερη κατηγορία για την επόμενη αγωνιστική περίοδο. Σε ορισμένα πρωταθλήματα, χρησιμοποιούνται αγώνες διαβάθμισης για τον προσδιορισμό των ομάδων που θα προβιβαστούν ή θα υποβιβαστούν.

Ένα εναλλακτικό σύστημα διοργάνωσης του πρωταθλήματος που χρησιμοποιείται κυρίως στις ΗΠΑ, τον Καναδά και την Αυστραλία είναι ένα κλειστό μοντέλο όπου συμμετέχουν πάντα οι ίδιες ομάδες, με περιστασιακή εισαγωγή ομάδων επέκτασης και μετεγκατάσταση υφιστάμενων ομάδων, χωρίς σύστημα προβιβασμού και υποβιβασμού μεταξύ πρωταθλημάτων ανώτερων και κατώτερων κατηγοριών.

Παραπομπές
----------

1. ↑  Buckley, Will (27 Αυγούστου 2005). «Hulse sinks limp Canaries». *The Observer*. Guardian News and Media Ltd. Ανακτήθηκε στις 16 Ιουνίου 2012. [I]t is Leeds who are in the promotion zone of the Championship....
2. ↑  «We WILL beat the drop! Kean confident struggling Rovers will win relegation fight». *MailOnline*. The Daily Mail. 5 Απριλίου 2012. Ανακτήθηκε στις 16 Ιουνίου 2012. Blackburn boss Steve Kean is convinced his side will avoid relegation this season despite Rovers slipping back into the drop zone.

Εξωτερικοί σύνδεσμοι
--------------------

* Rec.Sport.Soccer Statistics Foundation Πηγή ιστορικών πληροφοριών σχετικά με τον προβιβασμό και τον υποβιβασμό στο ποδόσφαιρο.
Ο **Παναγιώτης Σταυρουλόπουλος** του Δημητρίου (1925 - 2017) ήταν αξιωματικός του Ελληνικού Στρατού και άσκησε στρατιωτικά διοικητικά καθήκοντα στην Ελληνική Δύναμη Κύπρου (ΕΛ.ΔΥ.Κ.) τον Αύγουστο 1974, κατά την εισβολή του "Αττίλα" στην Κύπρο.

Βιογραφία
---------

Ο Παναγιώτης Σταυρουλόπουλος γεννήθηκε στον Ψαθόπυργο Αχαΐας την 31/12/1925 και καταγόταν από στρατιωτική οικογένεια. Σε ηλικία 18 ετών εντάχθηκε στην Εθνική Αντίσταση από τον λόχο του Δεδούση του 5/42 του Συνταγματάρχη Δ. Ψαρρού. Μετά την απελευθέρωση εισήχθη στη Σχολή Ευελπίδων και αποφοίτησε το 1949. Έλαβε μέρος στις τελευταίες επιχειρήσεις του Εθνικού Στρατού κατά τον Εμφύλιο Πόλεμο υπηρετώντας στη Φλώρινα, όπου τραυματίσθηκε δις και παρασημοφορήθηκε. 

Στην Κύπρο υπηρέτησε για πρώτη φορά την περίοδο 1961-1963 ως Διοικητής του Λ.Β.Ο. Το 1974 υπηρετούσε στο 2ο Ε.Γ. του Αρχηγείου Στρατού με τον βαθμό του Αντισυνταγματάρχη. Τον Ιούλιο 1974 διατάχθηκε να μεταβεί στην Κύπρο με το Α/Γ ΛΕΣΒΟΣ για να συνοδεύσει τη σειρά αντικαταστάσεως της ΕΛ.ΔΥ.Κ. και να παραλάβει τους απολυόμενους που θα επαναπατρίζονταν. 

Λόγω της εισβολής, παρέμεινε στην Κύπρο και διετέλεσε υποδιοικητής της ΕΛ.ΔΥ.Κ. από 10/8/1974, στρατοπεδάρχης της ΕΛ.ΔΥ.Κ. από 13/8/1974 και επικεφαλής των Δυνάμεων Αμύνης του Στρατοπέδου ΕΛ.ΔΥ.Κ. κατά τις κρίσιμες μάχες που έγιναν από την 14η Αυγούστου 1974 ως τις 16η Αυγούστου 1974. 

Κατά την Μάχη του Στρατοπέδου 318 άνδρες της ΕΛΔΥΚ, αντιμετώπισαν Τούρκους και Τουρκοκυπρίους στρατιώτες. Υποχώρησαν μόνο όταν λίγο προ της συμφωνηθείσας εκεχειρίας έπαψαν οι ανασχετικές βολές του Πυροβολικού της 187 ΜΠΠ με αποτέλεσμα να καταφέρουν τα άρματα των Τούρκων να περάσουν την γραμμή Αμύνης του Λόχου Διοικήσεως στο Ύψωμα Β' εκτός του Στρατοπέδου. Με ορατό πλέον τον κίνδυνο να εγκλωβισθούν και να χαθούν άπαντες οι υπερασπιστές, ο Ανχης Σταυρουλόπουλος περί την 13.30 διέταξε απαγκίστρωση εν ημέρα και υπό την ισχυράν πίεσιν του εχθρού. Χάθηκαν περί τους 90 άνδρες συνολικά (πεσόντες και αγνοούμενοι) αλλά σώθηκαν 230 περίπου. 

Το 1975 προήχθη σε Συνταγματάρχη και μετατέθηκε σε Τάγμα Επιστρατεύσεως στην Κρήτη. 

Το 1977 προήχθη και αυτόματα αποστρατεύθηκε με τον βαθμό του Ταξιάρχου. 

Οι ιστορικές αναμνήσεις του περιέχονται στο βιβλίο "Το Χρονικό της μάχης της Ελληνικής Δύναμης Κύπρου (ΕΛ.ΔΥ.Κ.) 14-16/8/1974, που επιμελήθηκε ο Κων/νος Δημητριάδης. Το υλικό του βιβλίου αυτού περιέχει πολύτιμα ιστορικά τεκμήρια για τα πολεμικά συμβάντα κατά την εισβολή και συνιστά μνημείο της αυτοθυσίας και της γενναιότητας που επέδειξαν οι Έλληνες στρατιώτες (αλλά και Έλληνες άμαχοι) στις μάχες του Αυγούστου 1974 στο στρατόπεδο της ΕΛ.ΔΥ.Κ. και στο ολοκαύτωμα του. 

Απεβίωσε στις 11 Ιουνίου του 2017.

Παραπομπές
----------

1. ↑  «Απεβίωσε ο τελευταίος στρατοπεδάρχης της ΕΛ.ΔΥ.Κ Παναγιώτης Σταυρουλόπουλος». *riknews.com.cy*. ΡΙΚ. 11 Ιουνίου 2017. Ανακτήθηκε στις 11 Ιουνίου 2017.

Πηγές
-----

Π.Δ. Σταυρουλόπουλος : "Το Χρονικό της μάχης της Ελληνικής Δύναμης Κύπρου (ΕΛ.ΔΥ.Κ.) 14-16/8/1974", επιμέλεια Κ. Δημητριάδης, Εκδόσεις Πελασγός.

Σύνδεσμοι
---------
Στα ομαδικά αθλήματα, το βραβείο **παίκτης του αγώνα** απονέμεται συχνά στον πιο εξαιρετικό παίκτη σε έναν συγκεκριμένο αγώνα. Αυτός μπορεί να είναι ένας παίκτης από οποιαδήποτε ομάδα, αν και ο παίκτης επιλέγεται γενικά από τη νικήτρια ομάδα.

Ορισμένα αθλήματα έχουν μοναδικές παραδόσεις σχετικά με αυτά τα βραβεία και είναι ιδιαίτερα επιδιωκόμενα σε πρωταθλήματα ή all-star game. Σε ορισμένες διοργανώσεις, ιδιαίτερα στη Βόρεια Αμερική, χρησιμοποιούνται οι όροι «πολυτιμότερος παίκτης» (MVP) ή «πιο εξαιρετικός παίκτης». Στο χόκεϊ επί πάγου στη Βόρεια Αμερική, αναγνωρίζονται τρεις παίκτες του αγώνα, που ονομάζονται «τρεις αστέρες».

Στα αθλήματα όπου τα πλέι οφ αποφασίζονται με σειρά και όχι με μεμονωμένους αγώνες, όπως στην καλαθοσφαίριση και το μπέιζμπολ, συνήθως δίνονται βραβεία πολυτιμότερου παίκτη για τη σειρά και στο NHL του χόκεϊ επί πάγου, για επίδοση σε ολόκληρα τα πλέι οφ.

Ποδόσφαιρο
----------

Στο ποδόσφαιρο, το βραβείο «παίκτης του αγώνα» συνήθως απονέμεται σε έναν παίκτη της νικήτριας ομάδας. Οι παίκτες που σημειώνουν χατ τρικ ή οι τερματοφύλακες που κρατούν καθαρή εστία υπό πίεση παίρνουν συχνά το βραβείο. Οι σκόρερ των χατ τρικ συνήθως λαμβάνουν τη μπάλα του αγώνα ανεξάρτητα από το αν έχουν επίσημα κατονομαστεί ως παίκτης του αγώνα.

Ο παίκτης του αγώνα επιλέγεται συχνά από έναν σχολιαστή τηλεόρασης ή έναν χορηγό. Ωστόσο, δεν έχουν όλες οι διοργανώσεις επίσημο βραβείο παίκτη του αγώνα, οπότε μερικές φορές παρέχονται έπαινοι από ιστότοπους ή εφημερίδες. Στην Πρέμιερ Λιγκ, για παράδειγμα, ένας παίκτης λαμβάνει ένα μικρό μαύρο και χρυσό τρόπαιο για την επίδοση του ως παίκτη του αγώνα.

Ποδοσφαιριστές κατά τη διάρκεια αγώνα.

Παραπομπές
----------

1. ↑  Χόκινς, Σι (27 Φεβρουαρίου 2008). «Football: The problem with man of the match awards». *the Guardian*. Αρχειοθετήθηκε από το πρωτότυπο στις 1 Μαρτίου 2018. Ανακτήθηκε στις 6 Μαΐου 2018.
2. ↑  «How the Premier League's monthly awards work». Αρχειοθετήθηκε από το πρωτότυπο στις 4 Φεβρουαρίου 2017.
Η τωρινή σημαία της Αφρικανικής Ένωσης.
Η σημαία της Αφρικανικής Ένωσης ως το 2010.
Η **σημαία της Αφρικανικής Ένωσης** υιοθετήθηκε στην 14η τακτική σύνοδο του οργανισμού στην Αντίς Αμπέμπα, στις 31 Ιανουαρίου 2010.  Είναι πράσινη με 53 χρυσά αστέρια, όσα και τα κράτη - μέλη της ένωσης.

Κατά την όγδοη σύνοδο κορυφής της Αφρικανικής Ένωσης, που έγινε στην Αντίς Αμπέμπα στις 29-30 Ιανουαρίου 2007, αποφασίστηκε να διεξαχθεί διαγωνισμός με σκοπό την επιλογή νέας σημαίας για τον οργανισμό. Η τελική σημαία επιλέχθηκε από 106 συμμετοχές πολιτών προερχόμενων από 19 αφρικανικά κράτη και 2 από τη διασπορά. Ειδική επιτροπή εξέτασε τις υποψηφιότητες και τελικά επιλέχθηκε το σημερινό σχέδιο. Η απόφαση της επιτροπής του οργανισμού ήταν η νέα σημαία να έχει πράσινο χρώμα, ως σύμβολο της ελπίδας και να αναπαριστώνται τα κράτη - μέλη με αστέρια.

Προηγούμενη σημαία
------------------

Η παλιά σημαία αποτελούνταν από μια πλατιά οριζόντια πράσινη λωρίδα στο επάνω μέρος που ακολουθείται από μια στενή λωρίδα χρώματος χρυσού. Κάτω έχει μια φαρδιά λωρίδα άσπρου χρώματος, η οποία φέρει το έμβλημα της Αφρικανικής Ένωσης στο κέντρο με μια στενή χρυσή λωρίδα και μια πλατιά πράσινη γραμμή στο κάτω μέρος. Το πράσινο συμβολίζει την ελπίδα των αφρικανικών χωρών και την αφοσίωση στην ενότητα.Το χρυσό συμβολίζει τον πλούτο της Αφρικής και το λαμπρό μέλλον.Με το λευκό χρώμα υποδηλώνεται η αγνή επιθυμία της Μαύρης Ηπείρου να έχει αληθινούς φίλους σε όλο τον κόσμο. Τέλος με το κόκκινο χρώμα των δακτυλίων στο κέντρο αντιπροσωπεύεται η αφρικανική αλληλεγγύη όπως επίσης και το αίμα που χύθηκε με σκοπό την απελευθέρωση της Αφρικής.

Εξωτερικοί σύνδεσμοι
--------------------

* Η σημαία στην ιστοσελίδα της Αφρικανικής Ένωσης

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 9 Ιουλίου 2011. Ανακτήθηκε στις 8 Φεβρουαρίου 2010.
Το **παγανιστικό Black Metal** (αγγλικά: Pagan Black Metal), είναι Black Metal μουσική, η οποία εστιάζει σε παγανιστικά θέματα. Είναι underground μουσικό είδος, λιγότερο δημοφιλές από το παραδοσιακό Black Metal. Σημειώνει ταχύτατη ανάπτυξη την τελευταία δεκαετία και κερδίζει ολοένα και περισσότερους υποστηρικτές. Το είδος συναντάται σε όλο τον κόσμο αλλά κυρίως στην Ευρώπη. Αξιοσημείωτη είναι η προσφορά συγκροτημάτων από τις χώρες της Ανατολικής Ευρώπης, και κυρίως της Ρωσίας. Μια διάσημη πολωνική παγανιστική Black Metal μπάντα είναι το one-man σχήμα Graveland και οι Behemoth. Μια αξιοσημείωτη ελληνική παγανιστική Black Metal μπάντα και γνωστή κυρίως στο εξωτερικό, είναι οι Αθηναίοι Kawir, οι οποίοι αποκαλούν το μουσικό στυλ τους *Ancient Hellenic Black Metal* (αρχαίο ελληνικό μπλακ μέταλ).

Εικόνες
-------

Η πλειοψηφία αυτών των συγκροτημάτων χρησιμοποιούν παραδοσιακές ενδυμασίες για τις φωτογραφίσεις τους αλλά και για τα εξώφυλλα των album τους.

Μουσική
-------

Η μουσική είναι ένα μείγμα Black Metal στοιχείων με παραδοσιακά μουσικά στοιχεία της εκάστοτε χώρας. Εμπνευσμένη από προχριστιανικές παραδόσεις και εποχές.

Θεματολογία
-----------

Παγανισμός, φύση, πόλεμος πατριωτισμός, προχριστιανική εποχή, αντιχριστιανισμός, παραδόσεις, προγονολατρεία, αναβίωση αρχαίας θρησκείας,θεών,πίστης κ.α.
Λόγος σημαίας: 1:2
Η **σημαία της Δομινίκας** καθιερώθηκε στις 3 Νοεμβρίου 1978 με κάποιες μικρές τροποποιήσεις να γίνονται τα έτη 1981, 1988 και 1990. Το φόντο είναι πράσινο, ενώ ένας κόκκινος κύκλος στο κέντρο απεικονίζει έναν παπαγάλο Σισερού (*Amazona imperialis*), ο οποίος περιβάλλεται από 10 πράσινα αστέρια, σύμβολα των 10 ενοριών. Υπάρχουν επίσης τέσσερις γραμμές από τρεις χρωματιστές λωρίδες (κίτρινες, μαύρες και άσπρες), οι οποίες διέρχονται οριζόντια και κάθετα από τον κύκλο.

Ο παπαγάλος είναι εθνικό πτηνό της χώρας και συμβολίζει τη θέληση του λαού για επίτευξη των στόχων του. Τα αστέρια είναι σύμβολα ελπίδας και ισότητας, εκτός από την αριθμητική εκπροσώπηση των ενοριών της χώρας. Οι ενωμένες γραμμές σχηματίζουν έναν σταυρό, αντανακλώντας τη χριστιανική πίστη του νησιού και οι τρεις γραμμές συμβολίζουν ξεχωριστά την Αγία Τριάδα. Τα χρώματα της σημαίας επίσης επιλέχθηκαν για τη σχέση τους με το έθνος: πράσινο για το φυσικό τοπίο, κόκκινο για την κοινωνική δικαιοσύνη, κίτρινο για τη λάμψη του ήλιου και τη γεωργική παραγωγή, μαύρο για τη γη και τις αφρικανικές ρίζες και τέλος άσπρο για τα καθαρά νερά και την αγνότητα.

Ιστορικές σημαίες
-----------------

* 1978-811978-81
* 1981-881981-88
* 1988-901988-90

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σημαία της Δομινίκας** |

* Εθνικά σύμβολα της Δομινίκας

  


|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Σημαίες των χωρών της Βόρειας Αμερικής |
| --- |
|  |
| Ανεξάρτητα κράτη | 
* Αγία Λουκία
* Άγιος Βικέντιος και Γρεναδίνες
* Άγιος Χριστόφορος και Νέβις
* Αϊτή
* Αντίγκουα και Μπαρμπούντα
* Γουατεμάλα
* Γρενάδα
* Δομινίκα
* Δομινικανή Δημοκρατία
* Ελ Σαλβαδόρ
* ΗΠΑ
* Καναδάς
* Κολομβία
* Κόστα Ρίκα
* Κούβα
* Μεξικό
* Μπαρμπάντος
* Μπαχάμες
* Μπελίζ
* Νικαράγουα
* Ονδούρα
* Παναμάς
* Τζαμάικα
* Τρινιντάντ και Τομπάγκο
 |
|  |
| Εξαρτημένα εδάφη | 

|  |  |
| --- | --- |
| Δανία | 
Γροιλανδία |
|  |
| Γαλλία | 
* Άγιος Βαρθολομαίος
* Άγιος Μαρτίνος
* Γουαδελούπη
* Μαρτινίκα
* Σαιν Πιερ και Μικελόν
* Κλίππερτον
 |
|  |
| Ολλανδία | 
* Άγιος Ευστάθιος
* Άγιος Μαρτίνος
* Σάμπα
 |
|  |
| Ηνωμένο Βασίλειο | 
* Ανγκουίλα
* Βερμούδες
* Βρετανικές Παρθένοι Νήσοι
* Μοντσερράτ
* Νήσοι Κέιμαν
* Τερκς και Κέικος
 |
|  |
| Ηνωμένες Πολιτείες | 
* Αμερικανικές Παρθένοι Νήσοι
* Νήσος Ναβάσσα
* Πουέρτο Ρίκο
 |

 |

 |
Η ***Πειρίθου κατάβασις*** ή ***Θησέως καὶ Πειρίθου εἰς Ἅιδου κατάβασις*** ήταν ένα από τα επικά ποιήματα που ο Παυσανίας απέδιδε στον Ησίοδο.[1]

Υποθέτουμε πως διηγιόταν την κάθοδο των δύο ηρώων στο βασίλειο του Κάτω Κόσμου με σκοπό να κλέψουν την Περσεφόνη που ο Πειρίθους την ήθελε για γυναίκα του. Από άλλες διηγήσεις γνωρίζουμε ότι ο Άδης κατάλαβε το σχέδιο τους και με δόλο τους έβαλε να καθίσουν στον *θρόνο της λήθης*. Έμειναν εκεί μαρμαρωμένοι για πολύ καιρό μέχρι που ήρθε ο Ηρακλής, ο οποίος κατόρθωσε να ελευθερώσει τον Θησέα, αλλά όχι και τον Πειρίθου που έμεινε για πάντα αλυσοδεμένος στον Κάτω Κόσμο.[2]

Από την *Πειρίθου κατάβασιν* δεν διασώθηκε κανένα απόσπασμα. Πιθανολογείται μόνον ότι οι 27-30 μισοκατεστραμμένοι στίχοι ενός παπυρικού αποσπάσματος, που περιγράφουν την συνάντηση του νεκρού Μελεάγρου με τον Θησέα και τον Πειρίθουν,[3] ανήκαν ίσως στο έπος αυτό. (Θα μπορούσαν βέβαια να ανήκουν και στην *Μινυάδα* στην οποία επίσης, όπως μας πληροφορεί ο Παυσανίας,[4] περιγραφόταν η κάθοδος του Θησέα και του Πειρίθου στον Άδη).

Παραπομπές
----------

1. ↑  Παυσανίας, *Ἑλλάδος περιήγησις*, 9.31.5.
2. ↑  Απολλόδωρος, *Βιβλιοθήκη, Επιτομή*, 1.24
3. ↑  M. West, *Greek Epic Fragments: From the Seventh to the Fifth Centuries BC*, "Ibscher papyrus (first century BC)", σελ. 270-273,   
 Loeb Classical Library, Harvard University Press, 2003.
4. ↑  Παυσανίας, *Ἑλλάδος περιήγησις*, 10.28.2.
Πολίτευμα της Μπελίζ είναι η Βασιλευόμενη Κοινοβουλευτική Δημοκρατία στα πλαίσια της Κοινοπολιτείας. Αρχηγός του Κράτους είναι ο Βασιλιάς Κάρολος Γ΄ του Ηνωμένου Βασιλείου και εκπροσωπείται από τον Γενικό Κυβερνήτη, από το 1993 τον Κόλβιλ Γιανγκ. Αρχηγός της κυβέρνησης είναι ο Πρωθυπουργός. Από τις 12 Νοεμβρίου 2020 πρωθυπουργός είναι ο Τζόνι Μπρικένιο. Το πολιτικό σύστημα κυριαρχείται από δύο κόμματα, το Ενωμένο Κόμμα του Λαού και το Ενωμένο Δημοκρατικό Κόμμα.

Συνταγματικά κατοχυρώνεται η ελευθερία του λόγου, του Τύπου,καθώς επίσης και της πίστης. Η δικαστική εξουσία είναι ανεξάρτητη τόσο από την εκτελεστική όσο και από τη νομοθετική εξουσία. Η δικαιοσύνη βασίζεται στο αγγλικό δικαστικό σύστημα.

Εκλογές
-------

Κύριο λήμμα: Εκλογές στην Μπελίζ

Παραπομπές
----------
Ο **Παναγιώτης Ρόδιος** (Ρόδος, 1789 - Ναύπλιο, 1851) ήταν Έλληνας συγγραφέας, αγωνιστής του 1821 και πολιτικός.

Βιογραφία
---------

Γεννήθηκε στη Ρόδο από όπου και απέκτησε και την προσωνυμία Ρόδιος, ο πατέρας του Γεώργιος ήταν ιδιοκτήτης πλοίου αλλά μετά τον θάνατο του ο Παναγιώτης δεν θέλησε να ακολουθήσει το επάγγελμα του καραβοκύρη και πούλησε το πλοίο. Σπούδασε στη Σμύρνη στο Φιλολογικό γυμνάσιο με δάσκαλους τον Κ. Κούμα και Κ. Οικονόμου, μετέπειτα συνέχισε τις σπουδές του στη Ιατρική στη Πάδουα και στο Παρίσι. Κατά τη διαμονή του στο Παρίσι αρθρογραφούσε στο περιοδικό *Ερμής ο Λόγιος* ενώ παράλληλα έκανε μεταφράσεις έργων αρχαίων Ελλήνων συγγραφέων, στο Παρίσι ήρθε σε επαφή με τον Κοραή και τις ιδέες του διαφωτισμού.

Στρατιωτική καριέρα
-------------------

Με την έναρξη της επανάστασης του 1821 ήρθε στην Ελλάδα και πήρε μέρος σε πολλές μάχες με δικό του στρατιωτικό σώμα που αποτελούνταν κυρίως από Γάλλους φιλέλληνες όπως στη μάχη του Πέτα ως λοχαγός και στη κατάληψη του Ναυπλίου ως διοικητής τάγματος.  
 
Ήταν υπέρμαχος της δημιουργίας μόνιμου τακτικού στρατού και ανέλαβε το 1825 πρώτος διοικητής του αποκρούοντας με επιτυχία την επίθεση του Ιμπραήμ Πασά στο Ναύπλιο. Στη συνέχεια παραιτήθηκε αρνούμενος να υπηρετήσει υπό τον Φαβιέρο. Είχε προαχθεί στο βαθμό του υποστράτηγου.

Πολιτική καριέρα
----------------

Χρημάτισε προσωρινός γενικός γραμματέας του εκτελεστικού το 1824 αντικαθιστώντας τον Μαυροκορδάτο, το 1828 ανέλαβε υπουργός στρατιωτικών στην κυβέρνηση Καποδίστρια και παρέμεινε σ' αυτή τη θέση μέχρι το 1831. Μετά τη δολοφονία του κυβερνήτη κατά την υπουργεία του δημιούργησε τη Σχολή Πολέμου. Επί Όθωνα διετέλεσε υπεύθυνος στρατιωτικής δικαιοσύνης. Με το κίνημα της 3ης Σεπτεμβρίου διορίστηκε στρατιωτικός διοικητής Αργολίδος και ήταν πληρεξούσιος Ναυπλίου στην Εθνοσυνέλευση του 1843 όπου εκλέχτηκε μέλος της συντακτικής Επιτροπής του Συντάγματος. Ανέλαβε ξανά υπουργός στρατιωτικών για μερικούς μήνες στην κυβέρνηση Μαυροκορδάτου το 1844 και αργότερα στη Κυβέρνηση Κουντουριώτη το 1848.

Έγραψε έργα σχετικά με το στρατό και τις μεθόδους μάχης, οργάνωσης και εκπαίδευσης. Κορυφαίο έργο του το *Έφορος στρατιωτικού*. Πέθανε το 1851 στο Ναύπλιο.

Πηγές
-----

* "Νεώτερον Εγκυκλοπαιδικόν Λεξικόν Ηλίου" τομ.16ος, σελ.666.
* Παναγιώτης Σαβοριανάκης, Στρατιωτική βιβλιογραφία και ιστοριογραφία μετά την επανάσταση του 1821 : Η περίπτωση του "Έφορος στρατιωτικού" (Ναύπλιο 1835) και του συγγραφέας της Παναγιώτη Ρόδιου  Αρχειοθετήθηκε 2017-09-18 στο Wayback Machine.
Στις 23 Μαΐου 2021 η **Πτήση 4978 της Ryanair**, που είχε ξεκινήσει από την Αθήνα και κατευθυνόταν στο Βίλνιους, στη Λιθουανία, ενώ βρισκόταν στον εναέριο χώρο της Λευκορωσίας υποχρεώθηκε σε αναγκαστική προσγείωση στο αεροδρόμιο του Μινσκ, ύστερα από τη πληροφορία ότι υπήρχε βόμβα στο αεροπλάνο. Η πληροφορία για την ύπαρξη βόμβας στο αεροσκάφος δεν ήταν αληθινή αλλά αποτέλεσε τη πρόφαση για να προσγειωθεί το αεροπλάνο στο Μινσκ προκειμένου να συλληφθεί από τις αρχές της Λευκορωσίας ένας από τους επιβάτες, ο δημοσιογράφος και πολιτικός αντιφρονούντας, Ρομάν Προτάσεβιτς.

Η πτήση
-------

Σύμφωνα με τη Ryanair οι πιλότοι του αεροπλάνου ενημερώθηκαν από τις αρχές της Λευκορωσίας για την ύπαρξη βόμβας ενώ το αεροπλάνο βρισκόταν 83 χιλ. νότια του Βίλνιους και 170 χιλ. δυτικά του Μινσκ, εντός του εναέριου χώρου της Λευκορωσίας. Κατά τη προσγείωση ένα στρατιωτικό αεροπλάνο της Λευκορωσίας συνόδευε το επιβατικό αεροπλάνο.

Όταν το αεροπλάνο προσγειώθηκε συνελήφθη ο Ρόμαν Προτάσεβιτς και η φίλη του Σοφία Σαπέγκα. Ο Προτάσεβιτς είχε συμπεριληφθεί σε μια λίστα ατόμων, στην οποία σύμφωνα με τη κυβέρνηση της Λευκορωσίας βρίσκονται άτομα που εμπλέκονται σε τρομοκρατικές ενέργειες, για το ρόλο του στις αντικυβερνητικές διαδηλώσεις της προηγούμενης χρονιάς στη Λευκορωσία.Εφτά ώρες αργότερα το αεροπλάνο απογειώθηκε με προορισμό το Βίλνιους.

Σύμφωνα με πηγές κοντά στην επικεφαλής της αντιπολίτευσης στη Λευκορωσία, Σβιατλάνα Τσιχανόφσκαγια, ο Προτάσεβιτς είχε αντιληφθεί ότι τον παρακολουθούσαν στο αεροδρόμιο Ελευθέριος Βενιζέλος. Ειδικότερα στα μηνύματά του ανέφερε ότι ένας άνδρας που στεκόταν δίπλα του στη γραμμή για τον έλεγχο των εισιτηρίων προσπάθησε να φωτογραφήσει τα ταξιδιωτικά έγγραφά του.  Η Tsikhanouskaya δήλωσε ότι ο Προτάσεβιτς αντιμετωπίζει τη θανατική ποινή στη Λευκορωσία ενώ σύμφωνα με άλλες πηγές είναι αντιμέτωπος με ποινή φυλάκισης 15 ετών. 

Η Τσιχανόφσκαγια, ζήτησε να διενεργηθεί έρευνα για το γεγονός από το Διεθνή Οργανισμό Πολιτικής Αεροπορίας (International Civil Aviation Organization – ICAO).

Παραπομπές
----------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑